અગાઉ દિલ્હી ટૉસ જીતીને પ્રથમ બેટિંગ લીધી હતી. પૃથ્વી શો અને ગ્લેન મેક્સવેલે ટીમને સારી શરૂઆત અપાવી હતી પણ શો (12) ખૂબ જ લેઝી રીતે રનઆઉટ થયો હતો. ત્યારબાદ ગ્લેન મેક્સવેલ (22) અને કેપ્ટન શ્રેયસ ઐયર માત્ર 6 રનના અંગત સ્કોરે આઉટ થતા દિલ્હી મુશ્કેલીમાં મુકાઈ ગઈ હતી. ચોથા ક્રમે રમવા ઉતરેલા દિલ્હીના સૌથી સફળ બેટ્સમેન રિષભ પંતે ફરી એકવાર શાનદાર બેટિંગ કરતા 44 બોલમાં 68 રનની ઈનિંગ રમી હતી. તેણે વિજય શંકર(43) સાથે ચોથી વિકેટ માટે 64 રનની ભાગીદારી કરી હતી. વિજય શંકર અંત સુધી નોટઆઉટ રહ્યો હતો અને તેની ઉપયોગી ઈનિંગના સહારે દિલ્હીએ 20 ઓવરના અંતે 4 વિકેટે 174 રન બનાવ્યા હતા.